Масех де даьлча Жаннас юха а божарийн духар доьхна аьлла (зударийнарг цуьнгара ницкъала схьадаьккхинера), иштта иза юха а «галъяьлла» аьлла трибунало йиеран кхел йира. 1431 шеран 30 майхь д’Арк Жанна дийна йоллушехь Руанера Ширачу Базаран майданахь ягийра. Жаннин коьрта тIе кехатан куй а тиллина «Iесаниг, мунафикъ, ширкаш дийриг» аьлла яздина, цIеран тIейигира. «Епископ, со леш ю хьо бахьнехь. Аса Делера кхел йоьху хьуна!» — лакхара мохь туьйхира Жаннас, дийхира шега жIар ялар. Чалтачо кховдийра жIар йина чIийш. ЦIаро яго йолийча цуо мохь туьйхира масийттаза: «Iийса!» аьлла. Берриш аьлча санна къахеташ боьлхуш бара. Цуьнан чим баржийра Сена тIехула. Шинон гIалан музейхь Iалашъеш ю дийцарехь Жаннах йисанарг, Iилманчийн талламаша уьш цуьнан яц боху.